
Nacrt Odluke o dopunama Odluke o načinu raspolaganja, korištenja i upravljanja nekretninama i vrijednosnim papirima u vlasništvu Koprivničko-križevačke županije 

	
KOPRIVNIČKO-KRIŽEVAČKA ŽUPANIJA


	Početak savjetovanja
14. studenoga 2026.
	Završetak savjetovanja
13. prosinca 2026.



RAZLOG DONOŠENJA 
	
PRAVNI TEMELJ

Pravni temelj za donošenje ove Odluke o dopunama Odluke o načinu raspolaganja, korištenja i upravljanja nekretninama i vrijednosnim papirima u vlasništvu Koprivničko-križevačke županije je članak 35. stavci 2. i 8. i članak 391. Zakona o vlasništvu i drugim stvarnim pravima ("Narodne novine" broj 91/96., 68/98., 137/99., 22/00., 73/00., 114/01., 79/06., 141/06., 146/08., 38/09., 153/09., 43/12., 152/14., 81/15., 94/17. i 52/25.), članak 35. Zakona o lokalnoj i područnoj (regionalnoj) samoupravi („Narodne novine“ broj 33/2001, 60/2001, 129/2005, 109/2007, 36/2009, 125/2008, 36/2009, 150/2011, 144/2012, 123/2017, 98/2019, 144/2020) i članak 37. Statuta Koprivničko-križevačke županije ("Službeni glasnik Koprivničko-križevačke županije" broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst).

OCJENA STANJA I RAZLOZI DONOŠENJA ODLUKE

Važećom Odlukom o načinu raspolaganja, korištenja i upravljanja nekretninama i vrijednosnim papirima u vlasništvu Koprivničko-križevačke županije („Službeni glasnik“ broj 15/14.) uređeni su opći uvjeti i postupci raspolaganja županijskom imovinom. Međutim, u dosadašnjoj praksi utvrđena je potreba za preciznijim i jasnijim normiranjem specifičnih situacija u kojima se nekretnine u vlasništvu Županije daju na uporabu subjektima javnog sektora radi obavljanja djelatnosti od javnog i općeg interesa.
Dopunom Odluke uređuje se mogućnost i postupak davanja nekretnina u vlasništvu Koprivničko-križevačke županije na uporabu bez naknade i bez provedbe javnog natječaja proračunskim korisnicima Županije, tijelima državne uprave i drugim tijelima koja su proračunski korisnici državnog proračuna, ustanovama i drugim pravnim osobama kojima je osnivač Županija, jedinice lokalne samouprave ili Republika Hrvatska, kao i pravnim osobama koje se osnivaju na temelju posebnog zakona, a obavljaju poslove od općeg društvenog interesa za Županiju. 
Za realizaciju ove Odluke nije potrebno osigurati dodatna sredstva u Proračunu Koprivničko-križevačke županije za 2026. i projekcija za 2027. i 2028. godinu („Službeni glasnik Koprivničko-križevačke županije“, broj 32/25., 9/26. i 14/26.).




Pozivamo predstavnike javnosti da najkasnije do 13. prosinca 2026. godine dostave svoje komentare na Nacrt Odluke o dopunama Odluke o načinu raspolaganja, korištenja i upravljanja nekretninama i vrijednosnim papirima u vlasništvu Koprivničko-križevačke županije putem OBRASCA za savjetovanja na e-mail: helena.matica@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o dopunama Odluke o načinu raspolaganja, korištenja i upravljanja nekretninama i vrijednosnim papirima u vlasništvu Koprivničko-križevačke županije


KLASA: 013-04/26-01/27
URBROJ: 2137-02/03-26-1
Koprivnica, 13. studenoga 2026.
